Berlingske Tidende, 1770-06-25
Maltha, den 5te May. Paa Kæyserindens af Rusland Brev til vores Stormester (indført i disse Tidender No. 40 sidstl.) har denne under nestafvigte 31te Jan. svaret saaledes: "Marquis Cavalcabo har nylig overleveret mig det Brev, med hvilket Eders Kæyserl. M. den 18de Julii nestleden Aar har beæret mig, og hvorudi Hun værdiger at tilkiendegive mig sine Absigter med den af Hendes Escadrer, som hun bestemmer at komme hen i disse Vande, for at paaføre Storsultaner, Kriig. - Min Ordens Jnstitut, min Tænkemaades Overeenstemmelse med E. Kæyserl. Msts. Tænkemaade, og endnu mere min yderste Attraa efter at være Hende til Behag, skulle alle være kraftige Grunde for mig, til udenJndskrænkelse at tilbyde Hende al den Bistand, som Hendes Estadre her maatte behøve, dersom jeg ikke fandt mig indskrænket af andre Aarsager, blant hvilke den betydeligste er denne, at jeg maa rette mig efter de Anstalter, som ved nærværende Omstændigheder giøres af de Magter, som ere min Ordens Beskyttere; og er det ikke E. Kæyserl. M. ubekiendt, at de Magter, af hvilke den oppebærer de største Velgierninger, have indskrænket til 4 Skibe i det høyeste det Antal af Hendes Escadre, som de tilstæde at lande. Jeg befinder det altsaa umueligt for mig at tilstæde noget større Antal deraf, som og at giøre dem nogen anden Bistand, end den som meerbemelte Magter bevilge dem, da jeg uden dem har intet Middel til at forskaffe mig flere Levnetsmidler, end som strække til daglig Underholdning for denne Øe, som selv yder meget lidet saadant. - Jeg beder at E. Kæyserl. M. ville behage at indrette Ordre for Sin Admiral efter det jeg her har meldet, dersom det skeer at han hidsender de 4 Skibe, som jeg kan imodtage, hvis Officerer og Besætning skal vederfares saa god Medfart, som E. Kæyserl. M. kan forlange. - Jeg vil og for Marquis de Cavalcabo bære al den Agt som han af en saa agtbar Recommendation, som E. Kæyserl. Msts., bør forvente sig; og jeg vil, som Hun begiærer, fæste fuldkommen Tro til hvad han paa Hendes vegne siger mig." &c. - Med det samme Marquis Cavalcabo overleverede dette Kæyserindens Brev til Stormesteren, gav han ham tillige er fra Admiral Spiritoff, dateret Mahon, den 26de Decbr. 1769, lydende saaledes: Hr. Marquis Cavalcabo skal give sig den Ære at levere E. Fortreffelighed et Brev fra Hs. Kæyserl. M. min allern. Regentinde, som viser den fuldkomne Tillid Kæyserinden sætter til bemelte Hr. Marquis Person. Jeg benytter mig af samme Leylighed at forestille C. Fortr., at Tiiden er meget ønskelig til at foreene Deres Soemagt med den Russiske Escadre, som jeg har den Ære at commandere, og til at deele med os Æren for et saa berømmeligt Verk. Jeg har befaling til at iverksætte mine Foretagender i Forstaaelse med den fortreffelige Religions Søemagt, for hvilken E. Høyhed er den værdigste Anfører, i Fal den foreener sig med den Russiske, saavelsom efter Muelighed at undsætte og beskytte Religionen. Hr. Marquis Cavalcabo vil tydeligere forklare hvad som herudinden vorder fornødent. Jmidlertid kan jeg forsikre Eders Fortr. om min allernaadigste Regentindes oprigtige Sindelag og Venskab, saavelsom om den respectueuse Høyagtelse, med hvilken jeg har den Ære at være &c.